Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 193/14/6603	Brezno, 6.11.2014
EEČ : 2-46-115-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno c, písmeno f, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Brezno
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	Dňa 09.04.2014 okolo 21.00 hodine na izbe chirurgického oddelenia Nemocnice s poliklinikou Brezno, so sídlom Brezno, Banisko 1, počas návštevy svojho starého otca XXXXX mu z peňaženky, ktorá bola položená na skrinke vedľa postele odcudzil finančnú hotovosť vo výške 250,-- €, kedy XXXXX na neho kričal, avšak v tomto konaní mu pre svoj zlý zdravotný stav nemohol zabrániť, čím XXXXX, nar. XXXXX, trvale bytom XXXXX, XXXXX, spôsobil škodu vo výške 250,-- €, a skutok spáchal hoci mu bola  za priestupok proti majetku podľa § 50 ods. 1 zákona č. 372/1990 Z. z. o priestupkoch dňa 24.04.2013 rozhodnutím Obvodného úradu Brezno číslo A/2013/00833 uložená pokuta vo výške 25,-- € a čin spáchal, hoci bol trestným rozkazom Okresného súdu Bratislava 5 spisová značka 2T/64/2013 zo dňa 01.07.2013 právoplatným dňa 14.08.2013 odsúdený za prečin krádeže podľa § 212 ods. 2 písm. f) Trestného zákona, 

lebo je trestné stíhanie neprípustné podľa § 9 odsek 1 písmeno f.

Odôvodnenie:
	Uznesením povereného príslušníka PZ Obvodného oddelenia PZ Brezno ČVS:ORP-295/BR-BR-2014 zo dňa 30.04.2014 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku  bolo vznesené obvinenie XXXXX pre prečin krádeže podľa § 212 odsek 2 písmeno c), písmeno f), odsek 3 písmeno b) Trestného zákona na tom skutkovom základe, ako je uvedený vo výrokovej časti tohto uznesenia. 

	XXXXX do zápisnice o trestnom oznámení zo dňa 23.04.2014 podal trestné oznámenie na XXXXX, pre predmetný skutok, bol poučený podľa § 211 Trestného poriadku a dal výslovný súhlas na trestné stíhanie svojho vnuka XXXXX. 

	V priebehu skráteného vyšetrovania bol dňa 06.08.2014 vypočutý obvinený XXXXX, ktorý odmietol vo veci vypovedať. 

	Dňa 04.08.2014 bol vypočutý v procesnom postavení svedka - poškodeného XXXXX, ktorý na otázku vyšetrovateľa PZ, či dáva súhlas na trestné stíhanie XXXXX, uviedol, že súhlas nedáva. 

	Dňa 08.08.2014 mi bol doručený návrh na zastavenie trestného stíhania obvineného XXXXX podľa § 215 odsek 1 písmeno d) Trestného poriadku s poukazom na § 9 odsek 1 písmeno f) Trestného poriadku. Po preskúmaní vyšetrovacieho spisu som zistila, že poškodený XXXXX dal súhlas s trestným stíhaním obvineného do zápisnice o trestnom oznámení dňa 23.04.2014. Na základe takto udeleného súhlasu bolo dňa 30.04.2014 začaté trestné stíhanie a vznesené obvinenie XXXXX. 

	Podľa § 212 odsek 2 Trestného poriadku súhlas s trestným stíhaním môže poškodený výslovným vyhlásením vziať kedykoľvek späť, a to až dovtedy, kým sa odvolací súd odoberie na záverečnú poradu. 

	Poškodený XXXXX do zápisnice o výsluchu svedka - poškodeného dňa 22.08.2014 uviedol, že berie súhlas na trestné stíhanie späť pretože nechce, aby sa ďalej konalo trestné stíhanie proti jeho vnukovi.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 

	Podľa § 9 odsek 1 písmeno f) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný, alebo bol vzatý späť. 

	Vzhľadom na vyššie uvedené skutočnosti bolo preto potrebné rozhodnúť tak, ako je uvedené vo výrokovej časti tohto uznesenia.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jana Janovcová
prokurátorka